Държавен вестник, бр. 21, 2013 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  21
11.4. Електрическите кабели трябва да 
бъдат подходящо защитени срещу повреда. 
Електрическите връзки в отделението за 
пътниците и в отделението за багажа тряб­
ва да отговарят на изолационен клас IP 40 
съгласно IEC 529. Останалите електрически 
връзки трябва да отговарят на изолационен 
клас IP 54 съгласно IEC 529.
11.5. Превозните средства с повече от 
една горивна система трябва да имат сис­
тема за избор на горивото, за да гарантира, 
че във всеки момент двигателят се захранва 
само с един вид гориво. Допуска се кратко 
припокриване във времето, за да се осигури 
превключването.
11.6. Независимо от изискванията на т. 11.5 
в случай на двугоривни двигатели се допуска 
захранването на двигателя с повече от един 
вид гориво.
11.7. Електрическите връзки и компонен­
ти в газоизолиращия кожух трябва да бъдат 
конструирани по такъв начин, че да не е 
възможно възникването на искри.
12. Устройство за освобождаване на на­
лягането
12.1. Устройството за освобождаване на 
налягането се монтира към резервоара за 
гориво по такъв начин, че да освобождава 
налягането в газоизолиращия кожух, когато 
е предписано наличието на такъв, ако газо­
изолиращият кожух отговаря на изискванията 
на т. 6.5.
Раздел II
Изисквания към системата за сгъстен при­
роден газ (CNG)
1. Определения
За целите на този раздел се прилагат след­
ните определения:
1.1. „Налягане“ е относителното налягане 
спрямо атмосферното налягане, освен ако не 
е указано друго.
1.2. „Сервизно налягане“ е установеното 
налягане при постоянна температура 15 °С.
1.3. „Изпитвателно налягане“ е налягането, 
на което се подлагат компонентите по време 
на изпитването.
1.4. „Работно налягане“ е максималното 
налягане, за което са проектирани компонен­
тите и на базата на което се определя тяхната 
издръжливост.
1.5. „Експлоатационни температури“ са 
максималните стойности на температурите, 
при които е осигурено безопасното и добро 
функциониране на компонентите и за които 
компонентите са проектирани и одобрени.
1.6. „Резервоар (бутилка)“ е всеки съд, из­
ползван за съхранение на сгъстен природен 
газ (CNG). Резервоарът може да бъде:
а) CNG-1 метален;
б) CNG-2 метална обшивка, усилена с не­
прекъсната нишка, импрегрирана със смола 
(увита обшивка);
в) CNG-3 метална обшивка, усилена с не­
прекъсната нишка, импрегрирана със смола 
(изцяло увит);
г) CNG-4 неметална обшивка с непрекъс­
ната нишка, импрегрирана със смола (изцяло 
композитен).
1.7. „Принадлежности, монтирани на резер­
воара“ са следните компоненти, които може 
да са отделни или комбинирани, когато са 
монтирани на резервоара:
а) ръчен клапан;
б) сензор/индикатор за налягане;
в) клапан за освобождаване на налягането 
(изпускателен клапан);
г) устройство за освобождаване на наляга­
нето (задействано от температурата);
д) автоматичен клапан на резервоара;
е) ограничителен клапан;
ж) газоизолиращ кожух.
1.8. „Клапан“ е устройство, с което може 
да се регулира притокът на течност.
1.9. „Автоматичен клапан“ е клапан, който 
не се управлява ръчно.
1.10. „Автоматичен клапан на резервоара“ 
е автоматичен клапан, неподвижно закрепен 
към резервоара, който управлява притока на 
газ към горивната система. Автоматичният 
клапан на резервоара също се нарича дистан­
ционно управляем работен клапан.
1.11. „Възвратен клапан“ е автоматичен 
клапан, който позволява притока на газ само 
в една посока.
1.12. „Ограничителен клапан“ е устройство, 
което автоматично прекъсва или ограничава 
притока на газ, когато притокът превиши 
зададена проектна стойност.
1.13. „Ръчен клапан“ е ръчен клапан, не­
подвижно закрепен към резервоара.
1.14. „Клапан за освобождаване на наля­
гането (изпускателен клапан)“ е устройство, 
което не позволява налягането по посока на 
потока да превиши предварително зададена 
стойност.
1.15. „Сервизен клапан“ е спирателен кла­
пан, който е затворен само при ремонт на 
превозното средство.
1.16. „Филтър“ е предпазен екран, който 
премахва чуждите частици от газовия поток.
1.17. „Съединение“ е връзката, използвана 
в една система от тръбопроводи, тръби или 
маркучи.
1.18. „Гъвкав горивопровод“ е гъвкав тръ­
бопровод или маркуч, през който протича 
природният газ.
1.19. „Твърд горивопровод“ е горивопро­
вод, който не е проектиран да се огъва при 
нормална експлоатация и през който протича 
природният газ.
1.20. „Газоподаващо устройство“ е устрой­
ство за подаване на гориво във всмукател­
ния колектор на двигателя (карбуратор или 
впръсквач).